open-index/open-wikipedia-markdown huggingface dataset:
Meiolania

**Meiolania** (nimen merkitys: ”pieni vaeltaja”) on sukupuuttoon kuollut kilpikonnamaisten matelijoiden suku, joka eli keskiseltä mioseenilta myöhäiselle pleistoseenille ja mahdollisesti holoseenille asti. Sen fossiileja on löydetty Oseaniasta. *Meiolania* ei ollut varsinainen kilpikonna (Testudines), mutta se edusti läheistä kehityshaaraa, jonka uskotaan eronneen kilpikonnista varhaisjurakaudella.

*Meiolanian* kuvasi ensimmäisen kerran Richard Owen vuonna 1886, joka tuolloin piti eläintä jonkinlaisena liskona. Owen vertasi eläintä aiemmin nimeämäänsä *[[Megalania]]*-jättiläisvaraaniin (”suuri vaeltaja”), ja antoi uudelle suvulle nimeksi *Meiolania* (”pieni vaeltaja”).
__NOTOC__
## Ulkonäkö ja koko

Suurin *Meiolania*-laji oli eräs Queenslandissa elänyt nimeämätön laji, jonka kilven pituus oli noin kaksi metriä. Se oli siis samaa kokoluokkaa kuin *[[Megalochelys atlas]]*, suurin koskaan elänyt maakilpikonna. Pienin laji puolestaan oli Uudessa-Kaledoniassa elänyt *M. mackayi*, jonka kilven pituus oli noin 70 senttiä. Suurta kokoaan lukuun ottamatta *Meiolanian* huomiota herättävin piirre olivat sen päätä koristaneet sarvet ja kyhmyt. Kaksi sarvea sojotti kallon sivuille kuten lehmällä, joten on epätodennäköistä, että *Meiolania* olisi pystynyt vetämään päänsä kilven alle nykyisten kilpikonnien tapaan. Eläimen häntä oli luurenkaiden ympäröimä ja päättyi piikikkääseen nuijaan.

## Levinneisyys ja sukupuutto
*Meiolania* ilmestyi Australian mantereella, jossa sen fossiileja on löydetty Pohjoisterritoriosta ja Queenslandista. Lisäksi suku levittäytyi Tyynenmeren saarille (Lord Howelle ja Uuteen-Kaledoniaan), mahdollisesti kelluen samalla tavalla kuin nykyiset jättiläiskilpikonnat ovat saapuneet asuinsijoilleen.

*Meiolania* hävisi Australian mantereelta myöhäisellä pleistoseenilla luultavasti pääasiassa ihmisen liiallisen hyödyntämisen takia, mutta myös elinympäristön kuivuminen on saattanut vaikuttaa sen katoamiseen. Lord Howen saarella elänyt *M. platyceps* kuoli sukupuuttoon jo ennen ihmisen tuloa sen elinalueelle.

## Elintavat
*Meiolania* oli luultavasti kasvinsyöjä. Sitä on pitkään pidetty maaeläimenä, mutta tarkempi tutkimus viittaa sen sittenkin eläneen vedessä. Se käveli mahdollisesti veden pohjassa kuten nykyiset *[[Chelydra]]*-suvun näykkijäkilpikonnat. Se saattoi elää matalilla laguuneilla nykyisen merileguaanin tapaan.

## Fylogenia
Sterli (2015). Kladogrammista on jätetty pois *[[Trapalcochelys]]*, *[[Patagoniaemys]]* ja *[[Gaffneylania]]*, joiden sukulaissuhteet ovat epäselvät.

## Lähteet
Vedeera vaarallisilla vesillä

**Vedeera vaarallisilla vesillä** on Jarkko Tontin vuonna 2018 ilmestynyt fantasiaromaani. Se on itsenäinen jatko-osa vuonna 2012 ilmestyneelle romaanille *[[Vedeeran taru]]*. Kolmas osa, *[[Vedeera ja polttavan auringon maa]]*, ilmestyi vuonna 2022.

## Juoni
Helmisimpukkasaaren sodan jälkeen ihmisten ja haltioiden välillä vallitsee hauras rauha. Mutta merellä vaanivat piraatit, jotka uhkaavat sekä ihmisiä että haltioita. Haltiat syyttävät ihmisiä merirosvojen suojelusta. Läheinen Saherinin suuriruhtinaskunta on äskettäin liitetty osaksi ihmisten valtakuntaa; pitävätkö piraatit siellä tukikohtiaan? Haltianeito Vedeera lähetetään tutkimaan asiaa ihmisnuori Korilin ja quirenilaisen ylimystönuorukainen Selderonin kanssa. Mukana seuraa myös vettä pelkäävä Vedeeran kissa Jatox. Romaani piirtää allegoriaa nykytodellisuudesta. Voiko kulttuurierojen takaa löytyä jotain yhteistä? Voiko vuosisataisen vihanpidon murtaa? Mistä kaikki alkoi? Kuka saa kertoa historian ja tarinat, joiden varassa nykyisyys lepää?

## Vastaanotto
”Varsin painavasta sisällöstä huolimatta Vedeera vaarallisilla vesillä ei ole osoittelevan opettavainen, vaan hauska ja jännittävä kirja. Tarina päättyy onnellisesti, mutta paljon sellaista vielä jää, mistä voi ehkä lukea seuraavassa kirjassa.” – *Onnimanni* 4/2018.

”Jos on kiinnostunut tavanomaisesta poikkeavista saduista, joiden ajatusmaailmaa ja tavoitteita joutuu miettimään, Vedeera vaarallisilla vesillä on sopiva lukuvalinta.” – *Lukufiilis* 20.1.2019.

”Tontti on onnistunut luomaan tarinaan oivallista jännitettä kieroilun, salailun, petturuuden ja yllättävistä suunnista ilmaantuvan solidaarisuuden kautta.” – *Eniten minua kiinnostaa tie* 18.11.2018.

”Vedeera vaarallisilla vesillä on juonivetoinen fantasiatarina, jonka kerronnassa on paikoin myös hienoja ja maalailevia kohtia. Pidin paljon Tontin luomasta fantasiamaailmasta kokonaisuutena. Haltijatyttö Vedeera elävine ja ilmaisuvoimaisine häntineen oli todella sympaattinen nuori nainen ja ennen kaikkea sitä olivat hurmaavat vesikkäät.” – *Kirja vieköön!* 3.12.2018.

## Lähteet

## Aiheesta muualla
* Teoksesta kirjailija sivuilla.
* Haltijaneito piraattijahdissa. ''Onnimanni'' 4/2018.
* Vedeera vaarallisilla vesillä *Kirja vieköön!* 3.12.2018
* Vedeeran taru ja Vedeera vaarallisilla vesillä *Eniten minua kiinnostaa tie*. 18.11.2018.
* Greta Martikainen haastattelee kirjailija Jarkko Tonttia. 16.3.2022.
Sial (geologia)

**Sial** eli **sialkuori** on Maan kiinteän kuoren ylin, runsaasti alumiinisilikaatteja sisältävä kerros. Nimi on muodostettu piin () ja alumiinin kemiallisista merkeistä Si ja Al.

Sialkuori samastetaan toisinaan Maan manterellisen kuoren kanssa, koska se puuttuu laajoilta alueilta valtamerten syvänteiden alta,, mutta "sial" on nimenomaan geokemiallinen, ei laatta­tektoniikan termi.  Koska pii ja alumiini ovat kevyempiä kuin useimmat muut Maassa esiintyvät alkuaineet, ne ovat suurelta osaltaan keskittyneet maan kuoren ylimpiin kerroksiin.

Sial ulottuu keskimäärin 25 kilometrin syvyyteen maan pinnasta. Mantereet muodostuvat suurimmaksi osaksi kevyemmistä kivimateriaaleista, jotka sisältävät runsaasti piitä ja alumiinia. Näin ollen sial on paksuimmillaan mantereilla, kun taas valtamerien pohjassa se on hyvin ohut tai puuttuu kokonaan, varsinkin Tyynenmeren pohjasta. Sialin keskimääräinen tiheys on 2700–2800 kg/m3. 

Geologit nimittävät usein tämän kerroksen kiviä felsisiksi, koska ne sisältävät runsaasti maasälpää ). Graniitti on sial-kerroksen tyypillisin kivilaji. Sial kuitenkin sisältää hyvin monenlaisia kivilajeja, myös suuren määrän basalttikiviä.

Seuraava päällekkäisistä kerroksista sialkuoren alla on *[[sima (geologia)|sima]]*, joka valtamerillä usein alkaa välittömästi meren pohjan alta, mantereiden alla sen sijaan vasta noin 25 kilometrin syvyydestä. Vielä syvemmällä on pääasiassa raudasta ja nikkelistä koostuva Maan ydin, josta toisinaan käytetään nimitystä *Nife*.  Nämä nimet Maan sisäkkäisille kerroksille otti ensimmäisenä käyttöön Eduard Suess 1800-luvulla. Petrografiset, gravimetriset ja seismiset todisteet ovat vahvistaneet hänen esittämänsä mallin Maan sisäosien uloimmista kerroksista.

## Ominaisuudet
Sialin tiheys on 2700–2800&nbsp;kg/m3, selvästi pienempi kuin siman, mikä pääasiassa aiheutuu sen suuremmasta alumiinipitoisuudesta sekä pienemmästä rauta- ja magnesiumpitoisuudesta. Sialin ja siman raja ei ole jyrkkä, sial työntyy siman tiheämpiin kiviin. Kerrosten väliseksi rajaksi on ehdotettu Conradin epäjatkuvuutta, mutta siitä tiedetään kovin vähän eikä se näytä yhtyvän geokemialliseen rajaan.  Sen sijaan rajaksi on mielivaltaisesti määritelty kohta, jossa keskimääräinen tiheys on 2800&nbsp;kg/m3.

Maan sisällä vallitsevan suuren paineen vuoksi sima on geologisen ajan kuluessa hitaassa liikkeessä ikään kuin hyvin suuren viskositeetin omaava, jäykkäliikkeinen neste. Näin ollen sial itse asiassa kelluu siman päällä isostaattisessa tasapainossa.  Vuoristot työntyvät, paitsi ylöspäin, myös alaspäin simakehän sisään samaan tapaan kuin jäävuoret merissä, minkä vuoksi laajojen ylätasankojen kuten Tiibetin alla sial ulottuu jopa 73 kilometrin syvyyteen.

## Lähteet

* 
* 

### Viitteet
Sima (geologia)

**Sima** eli **simakehä** on maankuoren alempi kerros sialkuoren alapuolella. Se koostuu pääasiassa magnesiumin silikaatteja  sisältävistä kivilajeista ja on saanut nimensä näissä runsaasti esiintyvistä alkuaineista: piistä (Si) ja magnesiumista (Ma), kun taas sial on saanut nimensä piistä ja alumiinista (Al). Mantereiden alla simakehä alkaa keskimäärin vasta 20 kilometrin syvyydestä maanpinnan alta, mutta valtamerien pohjassa enimmäkseen välittömästi pohjan alta. Tämän vuoksi sitä kutsutaankin usein myös *merelliseksi kuoreksi*. Sen paksuus vaihtelee välillä 5–25 km.

Siman pääasiallinen kivilaji on basaltti. Sen vuoksi sitä sanotaankin usein myös maankuoren *basalttikerrokseksi*. 

## Petrologia

Siman tiheys on noin 2800–3300 kg/m3, selvästi suurempi kuin sialin, mikä johtuu sen suuremmasta rauta- ja magnesiumpitoisuudesta sekä pienemmästä alumiinipitoisuudesta. Paikoitellen simakehän ainekset ulottuvat maan pintaan saakka ja muodostavat mafisia kivilajeja tai kivilajeja, jotka sisältävät mafisia mineraaleja. Tiheimmät tällaiset kivet sisältävät vähemmän piitä, ja niitä sanotaan ultramafisiksi kivilajeiksi.

## Lähteet

* 
* 
 
### Viitteet
Rachel Daly

**Rachel Daly** (s. 6. joulukuuta 1991) on englantilainen jalkapalloilija. Hän on pelipaikaltaan puolustaja. Hän on pelannut Englannin naisten maajoukkueessa vuoden 2022 EM-kilpailujen päättyessä 57 maaottelua ja tehnyt niissä kahdeksan maalia. Ensimmäisen naisten maaottelunsa hän pelasi kesäkuussa 2016. MM-kilpailuissa 2019 hän pelasi avauskokoonpanossa kahdessa ottelussa ja tuli vaihdosta kentälle kolmessa ottelussa. EM-kilpailuissa 2022 hän pelasi joukkueensa kaikki kuusi ottelua avauskokoonpanossa ja voitti kultaa.

Daly edustaa seuratasolla kotimaassaan Aston Villaa, johon hän siirtyi elokuussa 2022 pelattuaan useita vuosia yhdysvaltalaisessa Houston Dashissa.

## Lähteet
Ruotsin kuninkaan vaalilause

**Ruotsin kuninkaan vaalilause** on perinne, jonka mukaan Ruotsin hallitsija valitsee yhden lauseen henkilökohtaiseksi tunnuslauseekseen. Ensimmäinen oman tunnuslauseensa valinnut Ruotsin kuningas oli Kristian I 1400-luvulla. Kustaa Vaasasta alkaen jokaisella Ruotsin hallitsijalla on ollut oma vaalilause. 

Kuninkaallinen tunnuslause vastaa tasavaltaisten valtiomuotojen kansallista tunnuslausetta. Perinne Ruotsissa on sama kuin Tanskan ja Norjan monarkioissa: jokainen hallitsija käyttää oman valintansa mukaista lausetta. Muissa Euroopan kuningashuoneissa tunnuslause on suvun yhteinen. Historiallisesti kuninkaallinen tunnuslause on ollut yhtenä heraldisena elementtinä vaakunan yhteydessä, ja 30. kesäkuuta 2017 saakka se oli painettu yhden kruunun kolikkoon. Kolikon uudessa versiossa ei ole tunnuslausetta.

Kustaa III oli ensimmäinen kuningas, jonka tunnuslause oli ruotsinkielinen. Vielä Aadolf Fredrikin aikaan hallitsijoiden motto oli latinankielinen ja ruotsinkielinen, tai esimerkiksi Kustaa II Aadolfin tapauksessa saksankielinen. Norjan ja Ruotsin välisen liiton purkamisen seurauksena Oskar II joutui muuttamaan tunnuslausettaan vuonna 1905.

## Tunnuslauseet
Lähde: 

## Lähteet
Luukinjärvi

**Luukinjärvi** () on järvi koillisessa Espoossa Espoonjoen valuma-alueella. Virallisen kaupunginosajaon mukaan se sijaitsee Luukissa. Sen naapurijärviä ovat Myllyjärvi pohjoisessa ja Kalajärvi kaakossa. Järvien välistä kulkee Vihdintie.

Luukinjärven keskisyvyys on vain 160 senttimetriä. Koillisosan keskisyvyys on alle 150 senttimetriä. Rannat ovat paikka paikoin jyrkkiä kalliorantoja. Järvi on kirkas, mutta humuspitoinen. Kokonaisfosforipitoisuutensa (26-47&nbsp;µg/l) perusteella järvi on luokiteltu reheväksi. Talvisin sitä on vaivannut huomattava happivajaus. Pinta-alan ja keskisyvyyden pohjalta Luukinjärven vesitilavuus on vain noin 430&nbsp;000 kuutiometriä.

Luukinjärven etelä- ja keskiosassa kasvaa jonkin verran ilmaversoiskasvillisuutta, kuten järviruokoa ja osmankäämiä. Luukinjärven rantamilla kasvaa muun muassa raate, nevaimarre, luikka ja ratamosarpio. Rannoilla on rakennuksia harvakseltaan ja järven pohjoispuolitse kulkee Vihdintie.

Koillisosan matala lahti on kasvillisuudeltaan runsas, siellä viihtyy muun muassa  järviruoko ja järvikaisla. Lahti on lähes kauttaaltaan kelluslehtisen kasvillisuuden valtaama, muun muassa lummetta on laajalti. Koillisosan rannat ovat soistuneet. Luukinjärven koillisosa on luokiteltu paikallisesti arvokkaaksi lintulahdeksi. Sen valuma-alueen pinta-ala on 4,59 neliökilometriä .

Luukinjärven kalakanta on hyvä, ja järveen istutettu kalaa.

Luukkaan ulkoilualue rajoittuu kaakossa Luukinjärveen, jonka rannalla siellä on uimaranta. 
Luukinjärven pohjoispuolella sijaitsee Luukinjärven rantametsän luonnonsuojelualue.

## Lähteet

## Aiheesta muualla
*
Lilla Pentala

**Lilla Pentalan** on metsäinen saari lounaisessa Espoossa Pentalan saaren pohjoispuolella. Virallisessa kaupunginosajaossa Lilla Pentala kuuluu Suvisaaristoon. Lilla Pentalan ja Pentalan välissä on Kuggsund-niminen salmi. Lilla Pentalan itäpuolella sijaitsee pieni Lillpentalakobben, pohjoispuolella on Soukan Svartholmen.
 
Lilla Pentalan rantaviivan pituus on noin 1&nbsp;650 metriä. Saari on kaavoitettu kiinteistöiksi, vuonna 2009 niitä oli seitsemän.

## Lähteet

## Aiheesta muualla
*Tiedostopalvelu.maanmittauslaitos.fi
*Lilla Pentala, Uusimaa, Suomi — Sunrise, Sunset and Daylength
*Foreca: Sää Lilla Pentala, Espoo
Shantae

**Shantae** on WayForward Technologiesin kehittämä tasohyppelypelisarja.

Sarjan päähahmo on Shantae, joka on puoli-jinni.

## Pelit
### Shantae
Sarjan ensimmäinen peli *[[Shantae (videopeli)|Shantae]]* on WayForward Technologiesin kehittämä ja Capcomin julkaisema. 
Se julkaistiin aluksi Gameboy Colorille vuonna 2002 ja uudelleenjulkaistiin Nintendo 3DS:n eShoppiin 18. heinäkuuta 2013.

### Shantae: Risky’s Revenge
Sarjan toinen peli ** julkaistiin Nintendo DSi:lle vuonna 2010. Peli on sen jälkeen portattu iOS:lle, Windowsille, PlayStation 4:lle ja Wii U:lle.

### Shantae and the Pirate’s Curse

Kolmas peli *Shantae and the Pirate’s Curse* julkaistiin Nintendo 3DS:lle  Wii U:lle vuonna 2014 ja sen jälkeen useille muille alustoille.

### Shantae: Half-Genie Hero
Sarjan neljäs peli *Shantae: Half-Genie Hero* julkaistiin vuonna 2016 Wii U:lle, PlayStation 4:lle, PlayStation Vitalle, Windowsille ja Xbox Onelle.

### Shantae and the Seven Sirens
Viides peli sarjassa julkistettiin maaliskuussa 2019 julkaistavaksi vuonna 2019 Windowsille, Nintendo Switchille, PlayStation 4:lle, Xbox Onelle ja Apple Arcadelle. Peli tunnettiin aluksi nimellä *Shantae 5*, mutta myöhemmin pelin virallisen nimen paljastatettiin olevan *Shantae and the Seven Sirens*.

### Shantae Advance: Risky Revolution

## Lähteet
Louise Day Hicks

**Anna Louise Day Hicks** (16. lokakuuta 1916 Boston, Massachusetts – 21. lokakuuta 2003 Boston, Massachusetts) oli yhdysvaltalainen lakimies ja demokraattisen puolueen poliitikko. Hänet tunnettiin erityisesti Bostonin julkisten koulujen rotuerottelun lakkauttamisen vastustajana. Hicks oli pitkään Bostonin koululautakunnan ja kaupunginvaltuuston jäsen. Vuosina 1971–1973 hän edusti Massachusettsin 9. vaalipiiriä Yhdysvaltain edustajainhuoneessa.

## Lähteet
Dieter Dierks

**Dieter Dierks** (s. 9. helmikuuta 1943 Stommeln, Länsi-Saksa) on saksalainen äänisuunnittelija, tuottaja, musiikin kustantaja ja studion omistaja, josta tuli tunnettu Scorpionsin tuottajana vuosien 1975 ja 1988 välillä. Vuosina 1969 ja 1975 Dierks tuotti saksalaisia krautrock-albumeita. Vuodesta 1975 lähtien hän alkoi saada myös kansainvälisten artistien huomiota studiolleen.

## Lähteet
Rauno Nieminen

**Rauno Nieminen** (s. 1955) on musiikin tohtori (2008), soitinrakentajamestari (2006), muotoilija Amk (2001), Käsi- ja taideteollisuusopettaja (1991), tietokirjailija, taiteilija, tutkija ja muusikko.

Soitinrakentajan ja muusikon työ alkoi vuonna 1978 Vilppulan Kolhossa. Kitaranrakennusta hän on opettanut Ikaalisten Käsi- ja taideteollisuusoppilaitoksessa vuosina 1984–2018. Hän on edelleen tuntiopettajana Sibelius-Akatemiassa ja Teatterikorkeakoulussa.

Väitöskirjan aiheena oli *Soitinten tutkiminen rakentamalla – Esimerkkinä jouhikko*.

Hän soittaa  kanteleita, jouhikannelta, puhallinsoittimia, lyömäsoittimia, kitaraa, mandoliinia ja lyyraa. Hän on konsertoinut yli kahdessakymmenessä  maassa, Euroopassa, Amerikassa, Aasiassa ja Afrikassa. Soittaa mm. seuraavissa orkestereissa: Ontrei, Ural Pop, Verde, Jouhiorkesteri, Teppanan Veljet, Stroka & Nieminen, Primo, Pohjola-trio, World Mänkeri Orchestra.

Soitinrakentajana hän on toiminut päätoimisesti vuodesta 1979 seuraavissa paikoissa: Soitinverstas Jyrki Pölkki (1979–1980),  Kaustisen soitinverstas (1981–1983), Landola Guitars (1992–1999) ja Tmi Rauno Nieminen (1980). Hän rakentaa kitaroita, mandoliineja, bassokitaroita ja kanteleita, pynkyreitä, puhallinsoittimia ja jouhikanteleita. Hän on  The European Guitar Buildersin kunniajäsen (2016) ja Suomen Soitinrakentajien Killan kunniapuheenjohtaja (2015).

Nieminen on tehnyt kirjoja, äänilevyjä ja lehtiartikkeleita.

## Teokset
*   (Väitöskirja)
*  
* 
*  
* 
* 

## Lähteet

## Aiheesta muualla
* ''The History of Thermally Aged Tonewood''
* ''Thermally Aged Tonewood''
* ''Soitinpuun vanhentaminen lämpökäsittelyn avulla''
* ''Soittimen "vanha" puu syntyy päivässä'' 
* Tove Djupsjöbacka; Finnish Music Quarterly, October 7, 2016: ''Music for cows and wolves''
* Tove Djupsjöbacka; Finnish Music Quarterly, May 29, 2017: ''The kantele – not exclusively Finnish''
* Tove Djupsjöbacka; HBL, May 29, 2018: ''Utan kunniga byggare blir det inga instrument''
Abdul Rahman Pazhwak

**Abdul Rahman Pazhwak** (; 7. maaliskuuta 1919 – 8. kesäkuuta 1995) oli afganistanilainen runoilija ja diplomaatti. Hänet oli koulutettu Afganistanissa ja aloitti uransa journalistina, mutta liittyi lopulta ulkoministeriöön. 1950-luvulla hänestä tuli Afganistanin Yhdistyneiden kansakuntien suurlähettiläs ja toimi na vuosina 1966-1967. 1970-luvun alussa hän toimi lyhyen ajanjakson Afganistanin suurlähettiläänä Länsi-Saksassa ja Intiassa. 

Vuonna 1976 hänestä tuli suurlähettiläs Yhdistyneessä kuningaskunnassa. Hän palveli tässä asemassa vuoteen 1978 saur-vallankumoukseen saakka, jonka jälkeen hän palasi Afganistaniin ja asetettiin kotiarestiin. Hänellä oli lupa lähteä lääkärinhoitoon vuonna 1982, ja hän sai turvapaikan Yhdysvalloissa, jossa hän asui vuoteen 1991 asti, ennen siirtymistä Peshawariin, Pakistaniin.

Abdul Rahman Pazhwak kuoli Hayatabadissa Peshawarissa 8. kesäkuuta 1995.
Dihydroartemisiniini

**Dihydroartemisiniini** eli **artenimoli** (C15H24O5) on terpenoidijohdannaisiin kuuluva orgaaninen yhdiste. Yhdistettä käytetään lääketieteessä erityisesti muille lääkeaineille resistenttien malariainfektioiden hoidossa. Dihydroartemisiniini kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Dihydroartemisiniini on myrkyllistä *[[Plasmodium]]*-suvun alkueläimille. Sen vaikutusmekanismia ei tunneta tarkoin, mutta sen sisältämä peroksidiryhmä voi aikaansaada alkueläinsoluille vahingollisten radikaalien muodostumista. Dihydroartemisiniiniä muodostuu ihmiselimistössä artemisiniinistä, artemeetteristä ja artesunaatista ja se on niiden aktiivinen aineenvaihduntatuote. Dihydroartemisiniiniä käytetään yhdessä piperakiinin kanssa ja se on malarian hoidossa yhtä tehokasta kuin artemeetterin ja lumefantriinin yhdistelmä. 

## Haittavaikutukset
Dihydroartemisiniinin ja piperakiinin yhdistelmä on yleisesti ottaen hyvin siedetty. Tyypillisiä haittavaikutuksia ovat ruuansulatuselinten oireet kuten huonovointisuus, oksentelu ja ripuli. Muita mahdollisia haittavaikutuksia ovat anoreksia, pääkipu, yskä ja uniongelmat.

## Valmistus
Dihydroartemisiniiniä valmistetaan pelkistämllä artemisiniiniä natriumboorihydridillä. Siitä valmistetaan artemeetteriä reaktiolla metanolin kanssa ja artesunaattia reaktiolla meripihkahappoanhydridin kanssa. 

## Lähteet
Yen Sid

**Yen Sid** on Disneyn Fantasia-elokuvassa esiintyvä fiktiivinen hahmo. Yen Sid on voimakas velho, jolla on pitkä harmaa parta, siniset vaatteet ja sininen taikahattu, jossa on kuun ja tähtien kuvia ja joka on ilmeisesti hänen voimiensa lähde. Yen Sid esiintyi elokuvan tarinassa *Noidan oppipoika*, jossa hän toimi Mikki Hiiren opettajana ja oppi-isänä. Suoritettuaan loitsuja Yen Sid haukottelee ja laskee hattunsa pöydälle vetäytyen nukkumaan. Mikin kokeiltua hänen hattuaan ja luotuaan elävän luudan kantamaan vettä tornin kaivoon hän vahingossa aiheuttaa kaaoksen luotuaan useita luutia, jotka uhkaavat hukuttaa tornin veteen, mutta Yen Sid herää ja voimillaan peruuttaa tapahtuneen. Yen Sid on vihainen Mikille tämän tottelemattomuudesta, joka antaa hatun takaisin Yen Sidille joka virnistää Mikille ja laittaa Mikin takaisin työhönsä laittamalla luudan lyömään Mikkiä takamukselle merkiksi siitä, että Mikki oppi läksynsä. Yen Sid esiintyi myös Fantasia 2000 elokuvassa samassa roolissa. Yen Sid esiintyi myös Mikin klubi-sarjassa ja Kingdom Hearts-pelisarjassa.

Mykkäfilmien näyttelijä  Nigel De Brulier oli hahmon esikuvana, mutta ilmeitä ja eleitä hän sai myös Disneyltä. Nimi "Yen Sid" on Disney takaperin. 

Descendants-elokuvatrilogiaan liittyvässä romaanissa Descendants: Isle of the Lost kerrotaan, että Kuningas Beast lähetti Yen Sidin Isle of the Lostille opettajaksi Dragon Hallin kouluun opettamaan saaren asukkaiden lapsia selviämään elämästä tieteen avulla eikä taikuuden. Myöhemmin romaanissa Return to the Isle of the Lost: A Descendants Novel Pahattaren kukistumisen jälkeen Yen Sid perusti valituista jälkeläisistä Anti Heroes Club-nimisen kerhon toimimaan Auradonin hyväksi. Yen Sid onnistui myös Freddie Facilierin avulla lähettämään viestin Malille, Evielle, Jaylle ja Carlosille palata saarelle ja etsiä käsiinsä neljä talismaania, jotka eivät saaneet joutua Pahan Kuningattaren, Jafarin ja Cruella de Vilin käsiin. Myöhemmin Tohtori Facilier lakkautti kerhon saatuaan tietää sen todellisen tarkoituksen.

## Lähteet
Forbes Suomi

**Forbes Suomi** (*Forbes Finland*) oli SK Media Finlandin vuosina 2017–2018 Forbesin lisenssillä julkaisema suomenkielinen versio Forbesista. Lehden lanseerausta lykättiin useita kertoja: alun perin sen oli tarkoitus tapahtua vuonna 2014. Tammikuussa 2017 Suomen-toimitus irtisanoutui, koska toimittajille oli kaavailtu tehtäviä, jotka rikkoisivat journalistin ohjeita. Kaupallinen johtaja Fredrik Nars vahvisti ongelman koskevan sisältömarkkinointia, jonka tulee journalistin ohjeiden mukaan olla selkeästi erotettu toimituksellisesta aineistosta eikä saa sisältää piilomainontaa. Forbes Suomen ensimmäinen numero ilmestyi sen vuoksi vasta maaliskuussa 2017 kansainvälisen organisaation voimin. Toimittajiksi seuraavina palkatut Hannu Vuola ja Jouko Marttila tekivät lehden kakkosnumeron, mutta vetäytyivät hankkeesta kesäkuussa 2017.

SK Media Finlandin liikevaihto vuonna 2017 oli 567&nbsp;000 euroa ja liiketappio 691&nbsp;000 euroa. Vuonna 2018 SK Media Finlandille annettiin velkomustuomio noin 70&nbsp;000 euron saatavien perimiseksi ulosotossa, velkojina muiden muassa Sponda, Posti Group, Työttömyysvakuutusrahasto ja perintäyritykset.

Lehteä ilmestyi kahden vuoden aikana 12 numeroa, ja tekijöinä oli Suomessa kolme toimituskokoonpanoa.

Marraskuussa 2018 työeläkeyhtiö Varma haki SK Media Finlandia konkurssiin, ja työpalkkioista viimeiset jäivät saamatta.

Julkaisuongelmien syyksi toimituspäällikkö Anna Gustafsson sanoo kustantaja Šteinmansin suomen kielen taidon puutteen, Tom Post taas pääoman puutteesta johtuvan liian vähäisen työntekijämäärän ja Suomen "yrityskapitalismille vihamielisen" ilmapiirin. Kustantajayhtiö SK Media Finland teki tappiota ensimmäisellä 11 kuukauden tilikaudella tappiota 69&nbsp;100 euroa.

SK Media Finlandissa kustantajana oli latvialainen Arkadis Šteinmans. Taustalla merkittävänä rahoittajana oli latvialainen kananmunantuottaja Mhitars Mhitarjans. Päätoimittajina olivat ensin Nina Broström, sitten konsulttipäätoimittajana Jouko Marttila. Yhdysvaltalainen Tom Post toimitti lehteä Yhdysvalloista käsin.

## Lähteet
Paavo Teittinen

**Paavo Teittinen** (s. 1987 Jyväskylä) on suomalainen toimittaja. Hän on työskennellyt *[[Helsingin Sanomat|Helsingin Sanomissa]]* vuodesta 2014 alkaen muun muassa talouden ja politiikan toimituksessa sekä tutkivassa ryhmässä.

Kesäkuussa 2019 Teittiselle myönnettiin Suomen Asianajajaliiton Oikeusteko-palkinto ensimmäisenä median edustajana. Teittinen on opiskellut oikeustiedettä Helsingin yliopistossa ja työskennellyt aiemmin asianajotoimistossa.

Vuonna 2020 Teittinen voitti Suuren journalistipalkinnon vuoden juttu -kategoriassa Veijo Baltzarin väärinkäytöksistä kertoneella jutulla. Teittinen sai tutkivan journalismin Lumilapio-palkinnon vuonna 2020 nepalilaisravintoloiden hyväksikäyttöä selvittäneestä jutusta ja uudestaan vuonna 2022 ihmiskaupparikosten tutkinnan ongelmia käsittelevästä juttukokonaisuudesta. Artikkeli “Tutkinta lopetettu” voitti myös European Press Prizen tutkivan raportoinnin kategoriassa vuonna 2022. Samana vuonna Teittinen valittiin vuoden journalistiksi.

Lokakuussa 2023 Teittistä vastaan nostettiin syytteet törkeästä kunnianloukkauksesta ja törkeästä yksityiselämää loukkaavasta tiedon levittämisestä. Syytteen taustalla oli Teittisen kirjoittama *Virkamerkin varjossa* -artikkeli. Helsingin käräjäoikeus hylkäsi syytteet marraskuussa 2024.

Teittinen kirjoitti siivousyritys SOL Palveluista vuosien ajan pyörineestä laittomasta kynnysrahaoperaatiosta kirjassaan *[[Pitkä vuoro – Kuinka moderni orjuus juurtui Suomeen]]* (Gummerus 2025). Hän paljasti, että ulkomailta Suomeen tuotuilta siivoojilta, muun muassa Bangladeshista ja Filippiineiltä, perittiin maksu työpaikasta. Teittisen mukaan SOLin johto on ollut tietoinen tästä toiminnasta. Kirjassaan hän käsittelee laajasti ulkomaalaisten työntekijöiden hyväksikäyttöä Suomessa sekä työntekijöiden epäoikeudenmukaisia oloja ja systeemiä, joka sitä mahdollistaa. Teittinen voitti Tietokirjallisuuden Finlandia -palkinnon kirjallaan 2025.

Teittinen paljasti vuonna 2025 Järvisydän Oy:n toiminnassa järjestelmällistä ulkomaalaistaustaisten työntekijöiden hyväksikäyttöä, erityisesti ukrainalaissotapakolaisten työehtojen polkemista. Hänen kirjassa kerrotaan, että Järvisydän-hotelli oli käyttänyt alihankkijaa, joka ei ollut hoitanut lakisääteisiä velvoitteitaan, kuten työaikoja ja palkanmaksua asianmukaisesti. Poliisi on käynnistänyt esitutkinnan työehtojen rikkomisista ja ihmiskauppatapauksista, jotka liittyvät myös Järvisydän-hotellin alihankkijoihin. Yhtiön toimitusjohtaja Markus Heiskanen on ilmaissut olevansa pöyristynyt ja myöntänyt, ettei yrityksellä ollut tietoa työntekijöiden huonosta kohtelusta alihankkijan kautta.

## Lähteet

## Aiheesta muualla
* 
* “Tämä oli vaikein kohtaamani juttu”, sanoo Veijo Baltzarin toimet paljastanut toimittaja –  julkaisua edelsi uneton yö Paavo Teittinen ja Katri Kallionpää kertovat Viimeinen sana -ohjelmassa, miten Veijo Baltzarin toiminnan paljastanut juttu syntyi. Yle Uutiset 30.11.2019.
* European Press Prize 2022 Videolla Teittinen kertoo palkitusta työstään. 4 min, YouTube.
Copa América 2019

**Copa América 2019** oli järjestyksessään 46. Copa América. Turnaus järjestettiin Brasiliassa. Loppuottelussa isäntämaa Brasilia voitti Perun 3–1.

## Joukkueet

*
*
* (isäntä)
* (hallitseva mestari)
*
* (kutsuttu joukkue)

*
*
*
* (kutsuttu joukkue)
*
*

## Lohkovaihe
### Lohko A

### Lohko B

### Lohko C

### Lohkokolmosten vertailu

## Pudotuspelivaihe

## Puolivälierät
### Brasilia vs. Paraguay

### Venezuela vs. Argentiina

### Kolumbia vs. Chile

### Uruguay vs. Peru

## Välierät
### Brasilia vs. Argentiina

### Chile vs. Peru

## Pronssiottelu

## Loppuottelu

## Lähteet
Bob Martinez

**Robert ”Bob” Martinez** (s. 25. joulukuuta 1934 Tampa, Florida, Yhdysvallat) on eläköitynyt yhdysvaltalainen poliitikko, joka toimi Floridan kuvernöörinä vuosina 1987–1991. Hän on osavaltion ensimmäinen espanjalaistaustainen kuvernööri sitten siirtomaa-aikojen. Ennen kuvernööriyttään hän toimi Tampan pormestarina kahden kauden ajan vuodesta 1979 vuoteen 1986. Presidentti George H. W. Bush nimitti hänet johtamaan Kansallisen huumausaineiden sääntelyvirastoa ja toimi tehtävässä vuosina 1991–1993.

## Lähteet
José Luis Martínez-Almeida

**José Luis Martínez-Almeida Navasqüés** (s. 1975 Madrid) on espanjalainen poliitikko. Hän on Madridin pormestari kesäkuusta 2019 alkaen.  

Martínez-Almeida on suorittanut oikeustieteen tutkinnon Comillasin paavillisessa yliopistossa vuonna 1998. Hän toimi valtion asianajajana (*abogado del Estado*) 2001–2007, Madridin itsehallintoalueen kulttuuriperintöjohtajana 2007–2011 ja aluehallituksen sihteerinä 2011–2013. Madridin kaupunginvaltuustoon hänet valittiin kesäkuussa 2015.

Martínez-Almeida valittiin Madridin pormestariksi Kansanpuolueen, Ciudadanosin ja Voxin tuella.  

## Lähteet

## Aiheesta muualla
MC Taalasbiili

**MC Taalasbiili** on *[[Salatut elämät]]* -televisiosarjan nettiin julkaistava spin-off-sarja. Sarjassa Kari Taalasmaa (es. Tommi Taurula) päättää vanhan linnakundikaverinsa Skäbän (es. Marko Äijö) kanssa toteuttaa vanhan suunnitelmansa ajaa Amerikan halki moottoripyörällä. ”MC Taalasbiilin” eli alan miesten klubin nurkissa ovat myös Karin poika Benjamin (es. Aaron Bojang) ja hänen kaverinsa Severi (es. Roope Puhakka) ja Jonne (es. Kasper Tähkä).

Viisiosainen sarja julkaistiin MTV:n mtv-palvelussa maanantaina 22. heinäkuuta 2019. Jaksot ovat noin 10 minuutin mittaisia. C Moreen jaksot julkaistiin katsottavaksi ennakkoon 21. heinäkuuta 2019. Televisiossa sarja esitettiin kolmiosaisena koosteena MTV3-kanavalla 24.–26. kesäkuuta 2020.

## Näyttelijät

## Jaksot

## Lähteet
Luettelo Louisianan kuvernööreistä

Tämä on **luettelo [[Louisiana]]n kuvernööreistä**.

Louisianan kuvernööri on Louisianan hallinnon päämies. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus osavaltion uusiin lakiesityksiin.

## Luettelo

### Ennen sisällissotaa

### Sisällissodan aikana (Konfederaation kuvernöörit)

### Sisällssodan aikana (Unionin kuvernöörit)

### Jälleenrakennusaika

### Jälleenrakennusajan jälkeen

## Lähteet
W Series Hockenheimin Grand Prix 2019

**W Series Hockenheimin Grand Prix 2019** oli W Series -kauden 2019 ensimmäinen osakilpailu, joka ajettiin 4. toukokuuta Hockenheimringin moottoriradalla Saksassa.

## Tulokset
### Aika-ajot

### Kilpailu

## Lähteet
W Series -kausi 2019

**W Series -kausi 2019** oli W Series -sarjan ensimmäinen kausi. Kausi alkoi 4. toukokuuta Saksan Hockenheimista ja päättyi 11. elokuuta Britannian Brands Hatchiin.

## Kuljettajat

## Kilpailukalenteri

## Kuljettajien pisteet

## Lähteet
Boom (Särkänniemi)

**Boom** on Särkänniemen huvipuistossa Tampereella sijaitseva Space Shot -tyylinen laite. Laitteen korkeus on 68 metriä ja sen on valmistanut Zamperla. Laite on tullut Särkänniemeen vuonna 2019. Boom on Särkänniemen korkein laite ja se maksoi noin kolme miljoonaa euroa.

## Lähteet

## Aiheesta muualla
* Boom Särkänniemen sivuilla
W Series Zolderin Grand Prix 2019

**W Series Zolderin Grand Prix 2019** oli W Series -kauden 2019 toinen osakilpailu, joka ajettiin 18. toukokuuta Circuit Zolderin moottoriradalla Belgiassa.

## Tulokset
### Aika-ajot

### Kilpailu

## Lähteet
W Series Misanon Grand Prix 2019

**W Series Misanon Grand Prix 2019** oli W Series -kauden 2019 kolmas osakilpailu, joka ajettiin 8. kesäkuuta Misano World Circuitin moottoriradalla Italiassa.

## Tulokset
### Aika-ajot

### Kilpailu

## Lähteet
Samuel Blais

**Samuel Blais** (s. 17. kesäkuuta 1996) on kanadalainen jääkiekkoilija ja Stanley Cup- voittaja, joka pelaa NHL-joukkue Montreal Canadiensissa. Hän on edustanut NHL:ssä myös St. Louis Bluesia, New York Rangersiä ja Toronto Maple Leafsiä.

Heinäkuussa 2025 Blais teki vapaana pelaajana Montreal Canadiensin kanssa vuoden mittaisen sopimuksen. Lokakuussa 2025 Canadiens asetti Blaisin siirtolistalle, josta Toronto Maple Leafs poimi hänet joukkueeseensa. Marraskuussa 2025 Maple Leafs asetti Blaisin siirtolistalle, josta Canadiens poimi hänet takaisin joukkuueeseensa.

## Tilastot

## Lähteet
Tatuus F3 T-318

**Tatuus F3 T-318** on italialaisen Tatuusin valmistama kilpa-auto, jolla kilpaillaan W Series -sarjassa kaudesta 2019 lähtien. Auto julkistettiin 14. syyskuuta 2018 Vallelungan moottoriradalla Italiassa. 

## Lähteet
Nicky Barnes

**Nicky Barnes** (15. lokakuuta 1933 Harlem, New York – 2012) oli yhdysvaltalainen rikollinen. Hän oli keskeisiä huumekauppiaita New Yorkissa 1970-luvulla. Jimmy Carterin presidenttikaudella hän lopulta jäi kiinni ja hänet tuomittiin elinkautiseen vankeusrangaistukseen. Aloitettuaan yhteistyön poliisin kanssa muiden rikollisten paljastamiseksi hän vapautui ja pääsi todistajansuojeluohjelmaan. Hän sai uuden henkilöllisyyden, ja kahden tyttärensä kanssa hän muutti Yhdysvaltojen Keskilänteen jossa hän ansaitsi elantonsa Walmartin työntekijänä. Hänen kuolemastaan kerrottiin vasta kesäkuun alussa 2019 toisen huumeparonin Frank Lucasin kuoltua toukokuun lopulla.

Barnesista käytettiin nimitystä *Mister Untouchable*. Jim Croce teki aikoinaan Barnesista listaykköseksi nousseen laulun "Bad, Bad Leroy Brown".

## Lähteet
Leppävirran terveysasema

**Leppävirran terveysasema** on Leppävirran kirkonkylässä toimiva kunnallinen terveysasema.  Terveyspalvelujen tuottamisesta vastaa Pohjois-Savon sairaanhoitopiirin Kysteri-liikelaitos.

Terveysasema tarjoaa terveyskeskuspäivystystä päivittäin kello 8-18. Muulloin päivystystä on saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi) ja Varkauden sairaalan päivystyksestä (Savontie 55, Varkaus).

Terveyskeskuksen laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB).

## Lähteet

## Aiheesta muualla
*Leppävirran terveysasema - Palvelut (psshp.fi)
Intian presidentinvaali 2002

**Intian presidentinvaali 2002** oli valitsijamiesvaali, jossa Intian parlamentin jäsenet sekä osavaltioiden lainsäätäjät äänestivät maalle uuden presidentin. Vastakkain olivat A. P. J. Abdul Kalam, joka sai tukea tuolloin hallinneelta kansalliselta demokraattiselta allianssilta (NDA) sekä kongressipuolueelta, ja vasemmiston tukema Lakshmi Sahgal. Vaalien ylivoimainen voittaja oli Kalam, josta tuli Intian 11. presidentti sekä kolmas muslimi, joka on toiminut Intian presidenttinä.

Kalam oli kirjailija ja tiedemies, joka oli osallisena Intian ydinohjelman toteuttamisessa. Hänen vastaehdokkaansa Lakshmi Sahgal oli Intian kansallisarmeijan riveissä komentajana toiminut itsenäisyystaistelija.

Äänioikeutettuja olivat 776 parlamentaarikkoa sekä 4120 osavaltion lainsäätäjää. Intian poliittisessa järjestelmässä eri osavaltioiden äänillä on erilainen painoarvo, joka määräytyy osavaltion asukasluvun mukaan. A. P. J. Kalam sai 4150 ääntä, joiden painoarvo oli  922 844, Sahgalille ääniä kertyi 459 painoarvolla 107 366. 174 ääntä hylättiin, näistä 42 kuului parlamentaarikoille, loput lainsäätäjille. Tribunen lähteiden mukaan hylätyt äänet oletettavasti kuuluivat eri äärihindulaisten järjestöjen kuten RSS:n ja Vishva Hindu Parishadin jäsenille, jotka eivät halunneet äänestää muslimia.

## Lähteet
NSR

**NSR** voi tarkoittaa:
*Honda NSR, japanilainen moottoripyörien mallisto
*Northern Sea Route, venäläinen meriväylä.
Robert Crowe

**Robert Crowe** on yhdysvaltalainen oopperassa esiintyvä miessopraano ja musiikkitieteilijä. Crowe on yksi maailman harvoista esiintyvistä miessopraanoista. Crowe esittää konserttilauluissa sopraano- ja alttoäänialojen sooloja.

## Palkinnot
*1995 Metropolitan Opera National Council Auditions

## Lähteet

## Aiheesta muualla
*https://www.robertcrowe.com/
Casa de la Vall

**Casa de la Vall** on historiallinen rakennus Andorra la Vellassa, jota Andorran parlamentti käytti toimitilanaan vuodesta 1702 vuoteen 2011. Kivestä valmistettu rakennus valmistui 1500-luvun lopulla, ja sitä peruskorjattiin 1960-luvulla espanjalaisen arkkitehti Joaquim de Ros i de Ramisin suunnitelmien mukaan.

## Arkkitehtuuri ja sisustus
Casa de la Vallin pohjakaava on suorakulmion muotoinen. Rakennuksen seinät on tehty kivestä, jotka on sidottu toisiinsa kalkki- ja hiekkalaastilla. Rakennuksen katto on saviliuskeesta.

Casa de la Vall on kolmikerroksinen rakennus. Pohjakerroksessa on rikosoikeuden toimitilat. Ensimmäisessä kerroksessa aatelisten sali, missä on alkuperäisiä 1500-luvulta peräisin olevia seinämaalauksia. Kerroksessa on myös istuntosali, keittiöt ja monia symbolisia esineitä. Rakennuksessa säilytetään muun muassa kelloa, jota käytettiin istuntojen kokoonkutsumiseen, ja niin sanottu ”Seitsemän avaimen kaappi”, missä säilytetään monia Andorran historian kannalta merkittäviä asiakirjoja. Toinen kerros on vanha vinttitila, joka on sittemmin remontoitu monikäyttötilaksi.

## Historia
Busquetsin suku rakennutti Casa de la Vall 1500-luvun lopulla. Pääoven yläpuolella olevassa vaakunassa mainitaan vuosiluku 1580. Rakennus on Valirajoen laaksoon avautuvalla kalliolla. Andorran yleiskokous hankki joulukuussa 1701 Casa de la Vallin ja muutti rakennukseen seuraavana vuonna. Parlamentti kokoontui rakennuksessa yli 300 vuoden ajan.

Andorran taloudellisen kasvun seurauksena myös Casa de La Vallin peruskorjausta alettiin suunnitella 1950-luvulla. Espanjalainen arkkitehti Joaquim de Ros i de Ramis sai tehtäväkseen rakennuksen uudelleensuunnittelun, jotta se vastaisi paremmin nykyaikaisia parlamentaarisia tarpeita. Keskeisin muutos tehtiinkin sisätiloihin, joihin suunniteltiin kunnollinen instuntosali. Rakennuksesta poistettiin myös ulkorappaus, sen ikkunat järjestettiin uudelleen ja julkisivuun tuotiin lisää symmetriaa. Sisätiloissa muutettiin myös portaikkoa.

Casa de La Vall alkoi kuitenkin 1900-luvun aikana jäädä pieneksi parlamentille, hallinnolla ja oikeuslaitokselle, joten vuonna 2011 valmistui uusi parlamenttitalo.

## Lähteet

## Aiheesta muualla

*Casa de la Vallin kotisivut
Langenthal

**Langenthal** on kaupunki Keski-Sveitsissä Bernin kantonissa. Siellä on noin 16&nbsp;000 asukasta. 

## Sijainti
Langenthal sijaitsee Aarejoen eteläpuolella, Mittellandissa, parikymmentä kilometriä Oltenista lounaaseen ja parikymmentä kilometriä Solothurnista itään.

## Liikenne
SBB:n rautatie Oltenista Berniin kulkee Langenthalin kautta. Lisäksi BLS:n rata Hütwiliin alkaa Langethalista.

## Urheilu
Jääkiekkoseura SC Langenthal pelaa maan toiseksi korkeimmalla sarjatasolla Nationalliga B:ssä. 
 
## Lähteet
*

### Viitteet

## Aiheesta muualla
*
Johan Sundberg

**Johan Emil Fredrik Sundberg** (s. 1936 ) on ruotsalainen musiikkitieteen professori emeritus.

## Kansainvälisiä palkintoja ja tunnustuksia
* Ruotsin kuninkaallisen musiikkiaketemian jäsen.
* Kunniatohtori Yorkin yliopistossa Kanadassa, Ateenan yliopistossa Kreikassa ja Liègen yliopistossa Belgiassa.
* G. Paul Moore Lecturer (1989).

## Teokset
* Sundberg, Johan: *The Science of Musical Sounds*, Academic Press, Inc., 1991. .
* Sundberg, Johan: *The Science of Singing Voice*, Northern Illinois University Press, 1987. .

## Lähteet
Alan S. Willsky

**Alan S. Willsky** (s. 16. maaliskuuta 1948  ) on signaalinkäsittelyn  uranuurtaja 1970-luvulta saakka Massachusetts Institute of Technology:ssä (MIT). Hänellä on ollut 1973 lähtien *Edwin Sibley Webster* professuuri MIT:ssä. Hän on nyt professori emeritus. 

## Kansainvälisiä palkintoja ja tunnustuksia
* IEEE fellow 
* IEEE Distinguished Member of IEEE Control Systems Society (1988) 
* IEEE Signal Processing Society (SPS) Award 
* IEEE SPS Technical Achievement Award 
* IEEE Donald G. Fink Award Paper Prize Award 
* IEEE Browder J. Thompson Memorial Prize Award (1980)  
* IEEE American Society of Civil Engineers' Alfred Noble Prize 
* American Automatic Control Council Donald P. Eckman Award 
* IEEE Jack S. Kilby Signal Processing Medal (2019) 

## Teokset
* Oppenheim, Alan V. & Willsky, Alan S. & with Young, Ian T.: *Signals and Systems*. 1. painos Prentice Hall, 1983. 796 sivua. .
* Oppenheim, Alan V. & Willsky, Alan S. & with Nawab, S. Hamid: *Signals and Systems*. 2. painos Prentice Hall, 1997. 957 sivua. .

## Lähteet
Andorran yliopisto

**Andorran yliopisto** () on vuonna 1997 perustettu andorralainen yliopisto, jonka juuret ovat vuodessa 1988 perustetuissa korkeakoululaitoksissa. Sen kampus sijaitsee Sant Julià de Lòriassa.

Andorran korkeakoulutus alkoi vuonna 1988, kun maassa perustettiin hoitotyön ja tietokonejärjestelmien koulut. Andorran yliopisto perustettiin virallisesti näiden pohjalta vuonna 1997. Se alkoi vuonna 2008 tarjota myös tohtoritason opintoja, ja vuonna 2010 se liittyi eurooppalaiseen korkeakoulualueeseen.

Andorran yliopisto on jaettu kolmeen collegeen. Sähköisen oppimisen ja elinikäisen oppimisen collegessa on oma laitoksensa kummallekin osa-alueelle. Terveys- ja kasvatustieteiden collegeen kuuluvat hoitotyön ja kasvatustieteen koulut sekä kansainvälinen tutkijakoulu. Liiketaloustieteen ja teknologian collegessa puolestaan ovat tietojenkäsittelytieteen koulu sekä liiketaloustieteen ja matkailujohtamisen koulu. Vuonna 2018 Andorran yliopistossa oli 500 virallista opiskelijaa ja 1&nbsp;214 elinikäiseen oppimisen opiskelijaa.

## Lähteet

## Aiheesta muualla
*Kotisivut
Jukolan viesti 2019

**Jukolan viesti 2019** eli **Kangasala-Jukola** oli 71. Jukolan viesti -tapahtuma. Se käytiin 15.–16. kesäkuuta 2019 Kangasalan Heponiemessä. Järjestävänä seurana toimi Kangasala SK. Edellisen kerran Kangasala oli isännöinyt Jukolan viestiä vuonna 1955. Miesten Jukolan viestin voitti Stora Tuna OK, jolle voitto oli ensimmäinen. Naisten 42. Venlojen viestin voitti niin ikään ensimmäisen voittonsa ansainnut Fredrikstad SK.

## Tulokset
### Venlojen viesti
Naisten kilpailussa useat kärkijoukkueet, kuten Stora Tuna OK, kärsivät virheistä jo kilpailun alussa ja putosivat kärkitaistosta.**1. osuus:** 5,8 km**2. osuus:** 5,6 km**3. osuus:** 7,2 km**4. osuus:** 7,8 km**Joukkueita:** 1723, joista hyväksytysti **maaliintulleita:** 1624

### Jukolan viesti
Miesten viestikilpailua leimasi tasainen kärki, joka vaihtui useasti yön aikana virheiden seurauksena. Yöosuuksien jälkeen voittokamppailussa oli yhä mukana kymmenkunta joukkuetta. Kilpailua johtivat vuorotellen mm. IFK Göteborg, Tampereen Pyrintö, Nydalens SK ja IL Tyrving. Stora Tuna OK pääsi kilpailun johtopaikalle ja karkuun vasta viimeisellä osuudella.

**1. osuus:** 10,7 km
**2. osuus:** 10,4 km
**3. osuus:** 13,1 km
**4. osuus:** 7,2 km

**5. osuus:** 7,7 km
**6. osuus:** 11,0 km
**7. osuus:** 12,8 km

**Joukkueita:** 1975, joista hyväksytysti **maaliintulleita:** 1652 

## Lähteet
*Venlojen viestin 2019 tulokset 
*Jukolan viestin 2019 tulokset 

## Aiheesta muualla
*Venlojen viestin 2019 tiivistelmä Jukola.com-sivustolla
*Jukolan viestin 2019 tiivistelmä Jukola.com-sivustolla
*Venlojen viestin kartat RouteGadget-palvelussa
*Jukolan viestin 2019 kartat RouteGadget-palvelussa
*Jukolan viestin ja Venlojen viestin gps-seurannat
Ostermundigen

**Ostermundigen** on kaupunki Keski-Sveitsissä Bernin kantonissa. Siellä on noin 18&nbsp;000 asukasta. 

## Sijainti
Ostermundigen sijaitsee Bernin itäpuolella muodostaen yhtenäisen taajama-alueen Bernin kanssa. 

## Liikenne
Moottoritiet A1 ja A6 ohittavat Ostermundigenin länsipuolitse. SBB:n rautatiet Bernistä Thuniin ja Konolfingeniin sekä RBS:n rautatie Bernistä Worbiin kulkevat Ostermundigenin kautta.
 
## Lähteet
*

### Viitteet

## Aiheesta muualla
*
Lainelautailu kesäolympialaisissa 2020

**[[Lainelautailu]]ssa** kilpailtiin **[[kesäolympialaiset 2020|Tokion 2020 kesäolympialaisissa]]** ensimmäistä kertaa olympialaisten historiassa. Kilpailut käytiin Tsurigasaki Surfing Beachilla. Kilpailut suunniteltiin käytäväksi 25. – 27. heinäkuuta. Kilpailutapahtumia oli kaksi, kun sekä naisille että miehille oli omat sarjat.

## Aikataulu
Alustavan aikataulun mukaan kilpailupäivät olivat 25. – 28. heinäkuuta, mutta myös 29. heinäkuuta – 1. elokuuta välinen aika oli varattu, mikäli kilpailuja olisi jouduttu siirtämään sääolosuhteiden vuoksi. Pronssi- ja loppuottelut siirrettiin lopulta heinäkuun 27. päivälle, jotta kilpailussa päästiin hyödyntämään lähestyneen myrskyn synnyttämiä aaltoja.

## Mitaliyhteenveto

## Mitalitaulukko

## Lähteet
Lainelautailu kesäolympialaisissa 2020 – miehet

**Miesten kilpailu lainelautailussa [[Kesäolympialaiset 2020|Tokion olympialaisissa 2020]]** käydään Tsurigasaki Surfing Beachilla. Tarkka aikataulu ei ole tiedossa, sillä kilpailuja voidaan käydä vain sopivissa sääolosuhteissa. Yhteensä 20 urheilijaa pääsee olympiaturnaukseen.

## Karsinnat
Isäntämaa Japani saa vähintään yhden urheilijan suoraan olympiaturnaukseen. Kymmenen urheilijaa valitaan lainelautailun maailmanliigan kautta. Neljä paikkaa valitaan kansainvälisen lainelautailuliiton vuoden 2021 World Surfing Gamesin perusteella. Loput viisi urheilijaa valitaan vuoden 2019 World Surfing Gamesin perusteella siten, että jokainen maanosa (Aasia, Afrikka, Eurooppa ja Osenia) saa yhden paikan. Amerikan paikka jaetaan Pan-Amerikan kisojen 2019 perusteella. Yhdestä maasta saa osallistua korkeintaan kaksi urheilijaa. Tästä säännöstä voidaan poiketa, jos maailmanliigasta ei saada täytettyä paikkoja ilman tämän säännön rikkomista.

### Olympiaturnaukseen päässeet maat

## Lähteet
Bethel (New York)

**Bethel** on kunta Yhdysvalloissa New Yorkin osavaltion Sullivanin piirikunnassa. Se sijaitsee noin 150 kilometriä New York Citystä. Bethel on kuuluisa elokuussa 1969 järjestetyn Woodstockin rockfestivaalin pitopaikkana. Kunnassa oli vuoden 2010 väestönlaskennassa 4&nbsp;205 asukasta.

## Lähteet
Jukolan viesti 2018

**Jukolan viesti 2018** eli **Lahti-Hollola-Jukola** oli 70. Jukolan viesti -tapahtuma. Se käytiin 16.–17. kesäkuuta 2018 Hollolan Hälvälässä. Järjestävänä seurana toimivat Lahden Suunnistajat -37 ja Hollolan Urheilijat -46. Aiemmin Hollola oli isännöinyt Jukolan viestiä vuosina 1951 ja 1987. Miesten Jukolan viestin voitti Koovee, jolle voitto oli kolmas. Naisten 41:sen Venlojen viestin voitti jo neljännen voittonsa ansainnut Stora Tuna OK.

## Tulokset
### Venlojen viesti
**1. osuus:** 6,2 km
**2. osuus:** 6,2 km
**3. osuus:** 5,4 km
**4. osuus:** 7,9 km
**Joukkueita:** 1632, joista hyväksytysti **maaliintulleita:** 1518

### Jukolan viesti

**1. osuus:** 11,0 km
**2. osuus:** 11,9 km
**3. osuus:** 12,7 km
**4. osuus:** 8,8 km

**5. osuus:** 8,7 km
**6. osuus:** 10,8 km
**7. osuus:** 15,1 km

**Joukkueita:** 1901, joista hyväksytysti **maaliintulleita:** 1644 

## Lähteet
*Venlojen viestin 2018 tulokset
*Jukolan viestin 2018 tulokset

## Aiheesta muualla
*Venlojen viestin 2018 tiivistelmä Jukola.com-sivustolla
*Jukolan viestin 2018 tiivistelmä Jukola.com-sivustolla
*Venlojen viestin 2018 GPS-seuranta ja kartat RouteGadget-palvelussa
*Jukolan viestin 2018 GPS-seuranta ja kartat RouteGadget-palvelussa
Sardinian ralli 2019

**Sardinian ralli 2019** (virallisesti **16. Rally Italia Sardegna 2019**) oli rallin MM-sarjan kauden 2019 kahdeksas osakilpailu, joka ajettiin 13–16. kesäkuuta.

## Tapahtumia
Jari-Matti Latvala kaatoi auton erikoiskokeella 6. Auto saatiin takaisin renkailleen ja erikoiskokeen loppuun, mutta he menettivät aikaa lähes 8 minuuttia ja 30 sekuntia. Thierry Neuville ajoi samalla erikoiskokeella pitkäksi johtuen väärinkäsityksestä nuoteissa.

Erikoiskoe 7 keskeytettiin kun katsoja tarvitsi ensiapua. Vain Tänak, Neuville ja Evans olivat ehtineet aloittaa erikoiskokeen ennen keskeyttämistä. Loput kilpailijat ohjattiin erikoiskokeelle 8 vaihtoehtoista reittiä ja heille annettiin nimelliset ajat jälkikäteen.

## Erikoiskokeet
Kilpailun reitti oli lähes samanlainen kuin edellisenä vuonna paitsi Citta Di Ittiri-Coros -erikoiskoe on jätetty pois lauantaipäivän kilpailusta. Kilpailun aloittava Ittiri Arena Show oli entisellä Ittirin motocross-radalla.

Shakedown ja ensimmäinen erikoiskoe ajettiin torstaina 13. kesäkuuta. Kilpailussa oli 19 erikoiskoetta, joiden yhteispituus oli . Siirtymiä oli yhteensä  ja rallin kokonaispituus oli .

;Huomioita

## Tulokset

## Lähteet

## Aiheesta muualla
* Rally-Maps.com erikoiskokeet kartalla
Black Star Dancing

**Black Star Dancing** on brittiläisen rockyhtye Noel Gallagher’s High Flying Birdsin EP, joka julkaistiin 14. kesäkuuta 2019. EP tuli saataville digitaalisen latauksen ja suoratoiston lisäksi 12 tuuman vinyylilevynä.

## Kappaleet
Kaikki kappaleet säv. ja san. Noel Gallagher.

## Kokoonpano ja henkilöstö
* Noel Gallagher – laulu, kitara, tuotanto
* Craig Silvey – miksaus
* Paul Stacey – tekniikka

## Arvostelut
* NME: 
* Pitchfork: 5.2/10
* The Herald: 

## Lähteet
Muri bei Bern

**Muri bei Bern** on kaupunki Keski-Sveitsissä Bernin kantonissa. Siellä on noin 13&nbsp;000 asukasta. Kaupungin päätaajamat ovat Muri ja Gümligen.

## Sijainti
Muri bei Bern sijaitsee Aaren itärannalla ja Bernin kaakkoispuolella muodostaen yhtenäisen taajama-alueen Bernin kanssa. Bernin lisäksi Murin naapurikuntia ovat Ostermundigen, Stettlen, Vechigen, Worb, Allmendingen, Belp, Kehrsatz ja Köniz.

## Liikenne
Moottoritie A6 kulkee Muri bei Bernin poikki. SBB:n rautatiet Bernistä Thuniin ja Konolfingeniin kulkevat Murin poikki. Lisäksi RBS:n rautatie kulkee Worbista Muriin.
 
## Lähteet
*

### Viitteet

## Aiheesta muualla
* 
*